kardosdrur/scandi-wiki huggingface dataset:
Tobasøen

Tobasøen (, ) er en sø på den indonesiske ø Sumatra. Tobasøen er verdens største kratersø. Omkring søen bor batak-folket. 

Søen er 100 km lang, 30 km bred og op til 505 m dyb. Den er dannet på grundlag af den caldera, som blev tilbage efter at supervulkanen Toba havde et voldsomt udbrud for ca. 74.000 år siden. Tobasøen og området omkring den blev udnævnt som UNESCO Global Geopark i juli 2020.

Toba vulkanen 
Udbruddet af Toba for 74,000 år siden, er bedømt til VEI 8, og er dermed det mest voldsomme vulkanudbrud i de seneste 25 millioner år. Det var så voldsomt at det havde klima-forandrende virkninger og kan endda have medført en vulkansk vinter med afgørende betydning for menneskehedens evolution, en genetisk teori kendt som "flaskehalsteorien". På trods af at aske fra udbruddet på Sumatra er fundet så langt væk som i Sydafrika og i iskerner fra boringer i Grønlands indlandsis tyder nyere undersøgelser dog på at udbruddet ikke har haft karakter af "near extinction event" som tidligere antaget.

Referencer

Eksterne henvisninger 

Vulkaner i Indonesien
Amundsenhavet

Amundsenhavet er et randhav til det Sydlige Ishav eller Stillehavet efter gammel definition) som ligger ud for Antarktis kystlinje ved 110. vestlige længdekreds. Mod øst støder det til Bellingshausenhavet og mod vest til Rosshavet.

Amundsenhavet er opkaldt efter den norske polarforsker Roald Amundsen (1872-1928).

Ved kystlinjen findes Thwaitesgletcheren som i 2002 afgav et 3.400 kvadratkilometer stort isbjerg i havet.

Eksterne kilder og henvisninger 

Antarktis' geografi
Det Sydlige Ishav
Farvande
Clou

Clou var en dansk restaurant, beliggende på Øster Farimagsgade 8 i København. Den var siden februar 2014 været tildelt én stjerne i Michelinguiden. Clou blev åbnet i september 2012 og lukkede i 2020.

Historie 
Tvillingerne Jonathan og Alexander Kjølhede Berntsen åbnede restauranten 22. september 2012. De havde fra 2009 til 2010 drevet restauranten 'Berntsens Ballade', der trods gode anmeldelser bukkede under for følgerne af finanskrisen. Mange af deres tidligere gæster havde forhørt sig, om de ville åbne en ny restaurant, og blandt disse var flere, der gik ind som investorer. Clou kom til af bestå af en vinbar med tapas og franske vine, en vinhandel og en gourmetrestaurant. I slutningen af 2013, overtog Jonathan driften af Clou alene og lavede hele restauranten om til a la carte og "set-menu" restaurant. Clou ejes af Mohammed Aoussar.

Holdet på Clou vandt i oktober 2013 den spanske konkurrence Copa Jerez, hvor restauranter fra mange lande konkurrerer om at lave de bedste vinsammensætninger til deres egen menu. Endvidere vandt Jonathan Berntsen også prisen for bedste kok.

I foråret 2014 blev Clou tildelt sin første stjerne af Michelinguiden. Ved de efterfølgende årlige uddelinger har Clou bevaret sin stjerne, hvor februar 2018 var den seneste.

Referencer

Eksterne henvisninger 
 Clou's officielle hjemmeside 

Værtshuse og spisesteder i København
Tidligere danske restauranter med Michelin-stjerne
Danske virksomheder etableret i 2012
Frederiksstaden
Trolska Polska

Trolska Polska er en dansk/svensk musikgruppe, der spiller nyskrevet skandinavisk folkemusik inspireret af trolde og nordisk overtro. Gruppen er samlet omkring multiinstrumentalisten Martin Seeberg, som er kendt fra flere andre folkemusikgrupper som Sorten Muld, Instinkt, Virelai og Valravn. Flere andre af gruppens medlemmer har spillet i forskellige middelaldergrupper.

Historie 
Gruppen blev dannet af Martin Seeberg sammen med Lasse Væver Jacobsen, Mads Kjøller-Henningsen og Anja Lillemæhlum i 2011.

I 2013 udgav gruppen en EP, der senere samme år resulterede i at Trolska Polska blev nomineret til "Årets talent" på Danish Music Awards Folk.

Gruppens debutalbum, Moss, udkom i 2014 og blev godt modtaget. Rootzones anmelder skrev, at det var "en aldeles glimrende, stemningsmættet og særdeles velspillet plade, og anmelderen kan næsten se troldene dukke frem fra hjørner og kroge. De skal være så velkomne, de kære væsner." Den svenske musikside Lira skrev, at "De utmärkta kompositionerna och det mycket dynamiska spelet gör Moss till en fantastiskt bra skiva som har gått varm hos mig sedan den landade i brevlådan, ofta med minst en daglig lyssning."  Albummet blev nomineret til "Årets udgivelse" ved DMA Folk, og Martin Seeberg vandt prisen som "Årets komponist / sangskriver". Samme år optrådte de også på den hollandske musikfestival Castlefest.

I 2016 modtog Seeberg DJBFAs hæderspris.
I slutningen af året udkom gruppens andet studiealbum Untold Tails. Rootzones anmelder skrev at der kraftig "opfordres til en eventyrlig rejse ind i troldenes stemningsdampende verden...". Untold Tails blev nomineret til prisen Årets Udgivelse ved DMA Folk i 2017, men tabte til Bascos album Interesting Times, og Seeberg blev nomineret til prisen Årets Komponist for albummet, men tabte til Jonas Kongsted.

I 2020 udkom gruppens tredje album, Eufori, som blev kaldt Seebergs "måske mest gennemarbejdede og sammenhængende musikalske epos til dato". Albummet modtog prisen Årets Danske Rootskomponist ved DMA Roots i 2021.

Medlemmer 
 Martin Seeberg - violin, bratsch
 Malte Zeberg - kontrabas, mandolin
 Alexandra Nilsson - cello
 Lasse Væver Jacobsen - nøgleharpe, violin, viola d'Amore
 Magnus Heebøll Jacobsen - percussion
 Søren Vinther Røgen - 12-strenget guitar
 Mads Kjøller-Henningsen - fløjte, drejelire, sækkepibe

Diskografi 
 2014 Moss
 2016 Untold Tails
 2020 Eufori

Referencer

Eksterne henvisninger 
 Trolska Polska.dk - officiel hjemmeside
 

Folkemusikgrupper fra Danmark
Musikgrupper fra 2005
Den botaniske have i Lund

Den botaniske have i Lund er en botanisk have i det centrale Lund, som blev anlagt i 1800-tallet, og som har bygninger med aktiviteter i tilknytning til Lunds Universitet, hvoraf den ældste er Agardhianum. Andre huse er Botaniska museet og Gule villaen. I haven dyrkes der omkring 7.000 forskellige arter og i havens væksthus findes ni klimazoner med omkring 2.000 arter.

I 1974 blev Agardhianum, Kolhuset, Institutionen for fysiologisk botanik samt Botaniska museet erklæret for "byggnadsminne" (bygningsfredning).

Kilder 
 Bevaringsprogram for haven  fra Bevaringsprogram.lund.se

Litteratur 
 Lindberg/Malm: Det grøne hjertet. Billeder fra Lunds universitets Botaniska have, bogforlaget Atlantis, 2012.

Galleri 

Skåne
Lund
Botaniske haver
Arts et Métiers ParisTech

Arts et Métiers ParisTech (ENSAM, École nationale supérieure d'arts et métiers) er et fransk ingeniør-institut tilknyttet France AEROTECH.

Instituttet blev oprettet i 1780 og har i dag omkring 6300 studerende.

Bibliografi 
 Olivier Vercherand, Anne Téqui, Arts et Métiers, l'école de la technologie, Paris, Le Cherche midi, 2011, 127 p. ()
 Charles R. Day (Jean-Pierre Bardos), Les Écoles d'arts et métiers : l'enseignement technique en France xixe-xxe siècles [« Education for the Industrial World. The Ecoles d’Arts et Métiers and the Rise of French Industrial Engineering, Cambridge (Mass.), Londres, MIT Press »], Belin, 1991 (1897) ()

Noter 

Uddannelsesinstitutioner i Frankrig
Tekniske universiteter
Rick Lazio

Enrico Anthony "Rick" Lazio (født 13. marts 1958 i Amityville, New York) er et tidligere medlem af Repræsentanternes Hus i USA fra New York (1993-2001). Lazio blev nationalt kendt, da han stillede op mod Hillary Clinton i New York ved senatsvalget 2000. Lazio var også uden held republikansk kandidat til guvernørvalget i New York i 2010.

Noter

Eksterne henvisninger 
 Biographical Directory of the United States Congress

Medlemmer af Repræsentanternes Hus i USA
Personer fra New York
Alphabet Inc.

Alphabet Inc. er et amerikansk multinationalt IT-konglomerat baseret i Mountain View i Californien. Selskabet blev etableret gennem en omstrukturering af Google den 2. oktober 2015, og blev ved omstruktureringen holdingselskab for Google og en række andre tidligere Google-datterselskaber (YouTube, Chrome, Android m.fl.). De to stiftere af Google, Larry Page og Sergey Brin, forblev de kontrollerende aktionærer, bestyrelsesmedlemmer og ansatte i Alphabet.

Alphabet er verdens fjerdestørste IT-virksomhed målt på omsætning og et af verdens største selskaber målt på børsværdi.

Referencer

Eksterne henvisninger 
 Alphabets hjemmeside

 
Google
Konglomerater fra USA
It-virksomheder fra USA
Etableret i 2015
Restaurant Relæ

Restaurant Relæ var en dansk restaurant, beliggende på Jægersborggade på Nørrebro i København. Den har siden marts 2012 været tildelt én stjerne i Michelinguiden. Relæ blev åbnet i august 2010. Restauranten lukkede i 2020.

Historie 
Den dansk-sicilianske kok Christian F. Puglisi og restaurantchef Kim Rossen åbnede restauranten i et kælderlokale 20. august 2010, og havde plads til 45 spisende gæster ved bordene, og nogle stykker i baren. Restauranten serverede udelukkende økologiske retter, brugte blandt andet billigt bestik og var indrettet med genbrugsmøbler, uden dug på bordene.

I 2011 kom Relæ i Bib-Gourmand-kategorien af Michelinguiden, inden den i marts 2012, som den første økologiske restaurant i verden, fik én stjerne i den berømte guide. Ved de efterfølgende årlige uddelinger bevarede Relæ sin stjerne, hvor februar 2018 var den seneste.

Relæ blev i 2014 kritiseret for dårlige arbejdsforhold, hvor den blandt andet havde aflønnet med 100 kr. i timen, for at arbejde på alle tider af døgnet.

I 2016 begyndte de første grøntsager at spire på gården "Farm of Ideas" i Lejre, hvor Christian F. Puglisi havde taget initiativ til at etablere et projekt, som bl.a. skulle sikre økologiske grøntsager, mælk og kød til hans restauranter i København: Relæ, Manfreds, Mirabelle og Bæst.

Efter seks år i køkkenet på sin michelinrestaurant Relæ valgte Christian F. Puglisi at overlade rollen som køkkenchef til sin kreative souschef, canadiske Jonathan Tam, der havde været med i køkkenet i Jægersborggade helt fra starten. I stedet ønskede Christian F. Puglisi at koncentrere sig om spisestedet Manfreds og landbruget.

I 2016 blev Relæ ratet som nummer 40 på listen over ”World's 50 Best Restaurants 2016” og vandt specialprisen "Sustainable Restaurant Award": Verdens mest bæredygtige restaurant.

Referencer

Eksterne henvisninger 

 Restaurant Relæ's officielle hjemmeside

Værtshuse og spisesteder i København
Relæ
Danske virksomheder etableret i 2010
Nørrebro
Det är ett "yndigt" land

Det är ett 'yndigt' land er en skånehymne, som blev skrevet omkring 1850 af den helsingborgske publicist Oscar Patric Sturzen-Becker. Den har samme versemål og begyndelseslinje som Oehlenschlägers Der er et yndigt land, eftersom Sturzen-Becker ønskede at man skulle synge og lovprise fædrelandet på samme melodi på begge sider af Øresund. Sangen er den ældste kendte Skånehymne.

Det är ett "yndigt" land
där Sundets böljor glittra
vid bokomskuggad strand,
där över tegar utan tal
de glada lärkor kvittra
och rödbent stork går vakt för bondens förstusval.

Det landet är oss gott,
med sina milda tycken,
sin rika arvelott,
med sina minnens ädla börd
och nya ärors smycken,
med sina hävders skatt och sina slätters skörd.

Det är en mö så huld,
med blåklint krönt om pannan,
med ax av kärntungt guld;
med hälften sydländska behag
hon ler som ingen annan
men blond är likväl hyn och nordiska dess drag.

Vid hennes altarhärd
Du, skånske man, hembäre
din kärleks bästa gärd!
och under livets pilgrimsgång
du henne trofast äre
med ständigt ny bedrift, i saga och i sång.

Eksterne henvisninger 
 Landskaps sånger  af Ingemar Ingers fra Familjeliv.se
 Oscar Patrik Sturzen-Becker  fra Stadslexikon.helsingborg.se
 Om Sturzenbeckers Skånehymn  af Fil.dr. Ingemar Ingers  

Skåne
Svenske landskabssange
Carsten Islington

Carsten Nørgaard Islington (født 23. juli 1953) er en dansk historiefortæller, foredragsholder, klummeskriver, tegner og sandkunstner. Han er søn af Kaj Islington og Else Nørgaard Islington.

Carsten Islington startede som historiefortæller i 1993 og rejste rundt med sit telt, Troldelog. Her holdt han et foredrag for børn med tegninger om trolde.
Han har fra 1997 lavet tv og radio og optrådt i hele landet med autobiografiske historier for voksne.

I dag arbejder han med foredrag, forelæsninger, workshops og shows om historiefortælling og sandkunst.

Privat 
Islington er opvokset i Vesterbro. Han var gift med Joan Ørting i 15 år frem til 2016.

Shows 
 ”Islington Evening”. Et show der foregik månedligt, over en årrække, på PH Cafeen. Altid sammen med en kendt gæst og Øyvind Ougaard som musikalsk partner.
 ”Storyentertainment” Et gentagende show på Kellerdirk sammen med Gravers Graversen og Farshad Kholghi.
 Storyentertainershows på Park, Nørrebro, sammen med Gravers Graversen, Henrik Strube og fast musik af Øyvind Ougaard. Altid med en kendt gæst fra verdenen af teater, film, litteratur, politik eller musik.

Tv- og radioudsendelser 
 "Billet til Australien”, 1993, DR1 portrætudsendelse.
 ”Fra Vesterbro til verdens ende”, 1997, DR2 TV-serie i 24 afsnit.
 ”Jul på hjul med Carsten Islington”, DR2 julekalender for voksne.
 ”Afrikaturen”, P3 radioføljeton i 5 afsnit.
 "Islington Fortæller", TV2 Charlie. TV-serie i 4 afsnit.

Illustratitionsopgaver 
 Klaskepot Rune T. Kidde
 Tossepose Rune T. Kidde
 Lava en tegneserie
 Ta mig! Joan Ørting
 Elsk dig selv og bliv elsket Joan Ørting

Andet 
 ”Nordlyd” Sand Art til DR Pigekorets sommerkoncert
 "H.C. Andersen" Sand Art, Youtube DK
 Gale Veje, CD

Referencer 
 

Tv-personligheder fra Danmark
Personer fra Vesterbro
Prins Oscar af Sverige

Prins Oscar af Sverige (Oscar Carl Olof, født 2. marts 2016 på Karolinska Universitetssjukhuset i Solna, Sverige) er en svensk prins og hertug af Skåne. Han er søn af Kronprinsesse Victoria af Sverige og Prins Daniel af Sverige og yngre bror til prinsesse Estelle af Sverige. Han er det fjerde barnebarn af kong Carl 16. Gustav af Sverige og dronning Silvia af Sverige. Han er den tredje i rækken til den svenske trone, efter sin mor, kronprinsesse Victoria og sin storesøster prinsesse Estelle.

Fødsel 
Den 4. september 2015 blev det meddelt at, kronprinsesse Victoria og prins Daniel ventede deres andet barn.

Prins Oscar blev født den 2. marts 2016 klokken 20:28CET. Han vejede 3.655 g og var 52 cm lang.

D. 3 marts 2016 blev der holdt et koncil på Stockholms Slot hvor kong Carl XVI Gustav tilkendegav prinsens navn, Oscar Carl Olof, og at han tildeles hertugdømmet Skåne.. Samme dag blev der skudt 21 salutter fra salutstationen på Skeppsholmen og fra salutstationerne i Boden, Härnösand, Karlskrona og Göteborg.

I huset Bernadotte har der to gange tidligere været hertuger af Skåne; inden de tiltrådte tronen har både Karl 15. af Sverige og Gustav 6. Adolf af Sverige haft titlen.

Navn 
Navnet Oscar har tidligere forekommet i slægten, blandt andet Oscar I, Oscar II og Oscar Bernadotte. Navnet Carl har han arvet efter sin morfar, kong Carl XVI Gustav, og Olof er hans fars andet fornavn.

Dåb 

Prins Oscar blev døbt den 27. maj 2016 i Slotskirken på Stockholms Slot i Stockholm, Sverige. Han blev døbt i familiens antikke dåbskjole, som første gang blev båret af prins Gustaf Adolf, da han blev døbt i 1906. Hans navn og dato for dåben blev broderet på dåbskjolen.

Prinsens faddere er Kronprins Frederik, kronprinsesse Mette-Marit af Norge, prinsesse Madeleine af Sverige samt sin mor, kronprinsesse Victorias, fætter Oscar Magnuson og Hans Åström, som er fætter til Prins Daniel.

Titler, ordner og udmærkelser 

 2016: Hans Konglige Højhed Oscar, Prins af Sverige, Hertug af Skåne

Svenske ordner og dekorationer 
  Ridder og Kommendør af Kongl. Maj:ts orden (Serafimerorden) – regnes fra fødslen.
  Ridder af Carl XIII:s orden – fra fødslen.

Anetavle

Referencer 

Huset Bernadotte
Prinser fra Sverige
Hertuger af Skåne
Studio (restaurant)

Studio er en dansk restaurant i Carlsberg Byen i Paulas Passage i København, Vesterbro. Den havde fra 2014 til 2019 én stjerne i Michelinguiden. Studio blev åbnet i oktober 2013.

Historie 
Kokkene Torsten Vildgaard og Claus Meyer åbnede restauranten ved Københavns Havn på 1. sal af Gammelholm Toldkammer i Havnegade den 3. oktober 2013. The Standard var fra starten ejet af Claus Meyer og Niels Lan Doky, men blev i januar 2019 overtaget af Merete Holst og Dorte Juhl Østergaard, som flyttede alle stedets restauranter ud af det gamle Toldkammer i Havnegade fra december 2021 

Fem måneder efter at Studio slog dørene op, fik restauranten i marts 2014 én stjerne i Michelinguiden. Ved de efterfølgende årlige uddelinger bevarede Studio sin stjerne  , som restauranten mistede i 2020 efter have skiftet køkkenchef flere gange på få år.

I 2017 overtog Merete Holst og Dorte Juhl Østergaard driften af The Standard, og fra 2019 overtog de med LOCA Gruppen det fulde ejerskab af restaurant STUDIO, hvorefter Christoffer Sørensen blev hentet ind som køkkenchef og partner. Christoffer Sørensen modtog i 2021 både Michelin-guidens ’Young Chef Award’ og White Guides pris som ’Årets Unge Kokketalent. STUDIO gen-åbner i Carlsberg Byen ultimo 2022.

Referencer

Eksterne henvisninger 
 Studios officielle hjemmeside www.studiocph.dk 
https://whiteguide.com/dk/da/news/3792-arets-unge-kokketalent
https://guide.michelin.com/no/en/article/features/michelin-young-chef-award-2021---nordic-countries

Værtshuse og spisesteder i København
Tidligere danske restauranter med Michelin-stjerne
Danske virksomheder etableret i 2013
Gammelholm
Gråen

Gråen er en kunstig ø  ud for Landskrona i Skåne, Sverige,  som blev anlagt for at beskytte  byens dybhavn mod militære angreb. Befæstningsarbejderne blev påbegyndt i 1748 og blev afbrudt i 1788. Mod syd er Gråen forbundet med den i 1978 anlagte Gipsön. Gråen og Gipsön er omtrendt lige store og har tilsammen et areal på omkring 80 hektar.

Gråen huser omkring 50 kolonihaver på den østlige side, og et fuglereservat i den nordlige og vestlige del. Fuglereservatet har et antal voldgrave og damme og er blandt andet tilholdssted for havfugle som skarv og hejrer.

Se også
Landskrona slot

Eksterne kilder og henvisninger
Landskrona citadell och Gråen

Øer i Øresund
Landskrona
Skånes geografi
Naturreservater i Skåne
Afrikansk vipstjert

Afrikansk vipstjert () er en spurvefugl, der lever i Afrika.

Noter 
 Avibase - the world bird database

Eksterne henvisninger 

Vipstjert
Nilfugle
Vipstjerter
Clash of Clans

Clash of Clans er et freemium mobil MMO strategi videospil udviklet og udgivet af Supercell. Spillet var udgivet til iOS d. 2 august 2012 og på Play Butik d. 7 oktober 2013.

Spillet er et af de største mobilspil som nogensinde er blevet udgivet. SuperCell har nu publiseret kort udgaven af Clash of Clans, nemlig lillebroren Clash Royale hvor vi ser de samme figurer men nu bare med kort hvor spillet fungerer lidt i samme stil som Heartstone.

Gameplay 
Clash of Clans er et online multiplayer spil hvor man bygger sin village og træner mænd til at plyndre andre spilleres villages for at få guld og elixir. Guld og elixir kan man bruge til at beskytte sin village mod andre spillere ved at opgradere den. Hertil er der et hav af guides som kan bruges til at bygge en base op hurtigst muligt.

GamingOrbit har udgivet en guide på dansk som tilbyder lidt mere end det sædvanlige
.

Opdateringer

"Town Hall 11" 
Version 8.67.3 - d. 10 december 2015 -
En af de største Clash of Clans opdateringer nogensinde.

Referencer

Eksterne henvisninger 
 

Computerspil fra 2012
Free-to-play
Mobilapplikationer
Indisk vipstjert

Indisk vipstjert () er en spurvefugl, der lever på det sydlige Himalaya og i det indiske subkontinent.

Noter 
 Avibase - the world bird database

Eksterne henvisninger 

Fugle fra Indien
Vipstjerter
Affaldshenkastning i USA

Affaldshenkastning (”littering” ) i USA er et miljøproblem, og betragtes ofte en kriminel handling, der kan straffes med bøde. Affaldslove, håndhævelsestiltag og retsforfølgelse anvendes for at modvirke og indskrænke problemet. Alle disse elementer er en del af en "omfattende reaktion på miljøsyndere, skriver Epstein og Hammett, forskere ved USAs justitsministerium. De henkastnings- og dumping-love, der findes i alle halvtreds stater i USA, har forrang ift mere lokale regler til at regulere overtrædelser, og fungerer ud fra principper om offentlig sikkerhed snarere end æstetik. Disse statslige love definerer, hvem overtræderne er, typen eller karakteren på den person begår handlingen, og hvilke elementer der skal være opfyldt for at der er tale om en ulovlig handling. Kommunale regler såvel som  statslige love forudsætter at der ligger en "menneskelig handling"  til grund, for at der er tale om ulovlig henkastning, der kan medføre strafansvar. De fleste stater kræver at det er myndighedspersoner eller særligt autoriserede personer, der bevidner den ulovlige handling og anmelder denne. Retsforfølgelse og bødestraf er vigtige elementer i bekæmpelsen af ulovlig henkastning og dumpning.  

En betydelig affaldsmængde langs vejene i USA tilskrives anvendelsen af køretøjer, der ikke sikrer mod at der falder effekter af under kørslen. 

En landsdækkende undersøgelse blandt amerikanske anklagere bemærkede at den vigtigste faktor i forhold til at retsforfølge en overtrædelse var "graden af skaden" og "den kriminelle hensigt" hos gerningsmanden. Bøder er den oftest anvendte sanktion. De fleste sager afgøres udenretsligt. For små forseelser udmåles oftest bøder eller samfundstjeneste, hvor der skal samles affald. Fængselsstraf er sjælden. 

Eksempler er Californien, hvor straffen ved førstegangsforseelser starter ved 100 USD og otte timers samfundstjeneste med affaldsindsamling langs veje. Fra den tredje overtrædelse straffes med minimum en bøde på 750 USD og 24 timers affaldsindsamling (pr. forseelse).

I Idaho idømmes overtræderne bøder op til 180 USD og samfundstjeneste med affaldsindsamling i et udpeget område. 

I staten Washington kan henkastning af (især tændte) cigaretskodder koste bødestraf op til 1.025 USD. Staten er plaget af mange skovbrande. Nationale statistikker har påvist, at der i gennemsnit er ca. 160 kg affald pr. mile, inkl. ca 3000 cigaretskodder. 

I staten Oregon kan henkastning af tændte cigaretter eller andre tobaksprodukter straffes med bøde op til 2.500 USD og op til fem års fængsel. Der er tillige straf for at forurene i vand, ved veje og anden ejendom med maksimale bøder på op til 6.250 USD og 10 års fængsel.

Referencer

Eksterne links 
 Keep America Beautiful 
USA's retsvæsen
Afrikansk bjergvipstjert

Afrikansk bjergvipstjert () er en spurvefugl, der lever i det subsahariske Afrika.

Noter 
 Avibase - the world bird database

Eksterne henvisninger 

Bjergvipstjert
Vipstjerter
Pilotbølge-teorien

De-Broglie-Bohm-teorien eller pilotbølge-teorien er et eksempel på en teori, der er mere klassisk forklarende end Københavnerfortolkningen af kvanteteorien.

I pilotbølge-teorien går man ud fra, at partiklen virkelig har et sted, hvor den er, og at den ledes afsted af en bølge, der er identisk med Schrödingers. Det er derfor muligt at tale om partiklen som noget, der eksisterer, uden at der nødvendigvis foretages målinger – og der er ingen superposition af partiklen, men kun af bølgen. Teorien er ellers identisk med alle kvantemekanikkens resultater.

Den forklarer imidlertid heller ikke, hvad bølgen er, hvad man nok kunne ønske for en fysisk teori. Dog er det klart, at fotonens bølge er elektromagnetiske. Man kan selv fortage en demonstration af David Bohms teori ved hjælp af vandbølger og en lille dråbe olie, der flyder oven på vandet og illustrerer partiklen. Fx kan dobbeltspalte-eksperimentet illustreres således.

Referencer 

Kvantemekanik
Kvantemekanisk måling
8 x 58 R Krag

8 x 58 R Krag er en riffel-og maskingeværammunition der blev udviklet i Danmark i 1880'erne som en røgsvagt krudts patron. Det blev brugt indtil 1945.

Våben i kaliberen 
Krag-Jørgensen
Maskingevær Madsen

Ammunition
Våben fra Danmark
ESR

ESR eller esr har flere betydninger:
 Det Fælleskommunale Ejendomsstamregister
 erytrocyt-sedimentations-rate
 Equivalent series resistance
 Elektronspinresonans